RAGNI BIRMANI 63 
ciliatus dentibus carere videtur. Maxillae parallelae, versus basin 
extus late et leviter sinuatae, praeterea rectae et apicem versus 
sensim modo paullo dilatatae, labio paullo plus dimidio longiores, 
duplo et dimidio longiores quam latiores, apice intus latissime 
et valde oblique truncatae,sapice praeterea oblique rotundato. 
Labium a basi ad apicem sensim parum angustatum, paene 
rectangulum, plus dimidio longius quam latius, apice truncato- 
emarginato. Palpi graciles, cephalothorace non parum longiores; 
pars femoralis longa est, partes duas insequentes conjunctim lon- 
gitudine circiter aequans, tibias anticas crassitie aequans fere; 
pars patellaris, ea multis partibus brevior, paene dimidio longior 
est quam latior. Pars tibialis a basi ad apicem sensim paullo 
incrassata est, ad basin parte patellari paullo angustior, apice vero 
ejus et partis femoralis crassitie: parte patellari circa quadruplo 
longior est, in apice lateris exterioris procursum longum, gra- 
cilem, bis sinuatum (apice obtuso sursum curvato), paene cy- 
lindratum, anteriora versus directum, obscurum habet, qui di- 
midiam partem tibialem longitudine vix vel non aequat; subter 
in apice lateris exterioris alium procursum brevem, crassiorem, 
pallidum, apice rotundatum, deorsum et paullo anteriora versus 
directum ostendit. Pars tarsalis, parte tibiali parum brevior, 
apice hujus partis paene duplo latior est, plus triplo, fere qua- 
druplo longior quam latior; magis versus basin, praesertim in 
latere exteriore, leviter rotundata est, in latere exteriore paullo 
ante medium fortiter sinuato-angustata, et ita in apicem longum, 
rectum, apice obtusum producta: basis ejus supra, extus, in calcar 
longum, basi crassum, sensim angustatum et sursum, foras et 
retro directum elevata est, quod dein (supra procursum exte- 
riorem apicis partis tibialis) retro curvatur, apice longo et gra- 
cili leviter sursum curvato et retro paulloque sursum directo, 
ipso apice saltem ad medium partis tibialis pertinenti. Bulbus 
genitalis, sat longus et subter convexus, subter setam gracilem, 
longam et pallidam, apice obtusam, porrectam et paene rectam 
ostendit; paene e medio apicis setam fortem nigram retro se- 
cundum marginem exteriorem bulbi curvatam eoque applicatam 
emittit, aliamque setam brevem pallidam porrectam sursum cur- 
